
MEGHÍVÓ
a SIGEP RIMINI 2026 kiállítás szakmai kiutazásra Riminibe
2026. január 14-18.


Tisztelt Vállalkozók!

Kamaránk szakmai kiutazást szervez mindazoknak a szakmai újdonságok iránt érdeklődő cukrász és vendéglátóipari szakembereknek, akik fogékonyak és nyitottak a legújabb trendekre, érdeklődnek a szakma legnagyobb hírességeinek munkáira. Nekik szól a

SIGEP RIMINI 2026 kiállítás     https://www.sigep.it/en

Mit kínál a rendezvény?
· Kiállítási terület több mint 1300 brand megjelenésével. 2024-ben 205.000 látogató volt 160 országból
· Új kollekciók és trendek egész nap bemutató show-val
· A színpadokon a nemzetközi versenyzők legjobbjai cukrász, pék, kávé, fagylalt bemutatót tartanak
· Foodservice workshopok és konferenciák szakértők részvételével

Az útiterv:

Indulás 2026. január 14-én szerdán Békéscsabáról egy 9 személyes minibusszal reggel 06.00 órakor. Utazás a szükséges pihenőkkel Szlovénián át a tranzit szállásra az olaszországi Duino városkába (Hotel Aurora Duino ***). Szállás egyágyas elhelyezéssel, reggelivel. (763 km)

2026. január 15-én továbbutazás Riminibe, érkezés az esti órákban a szállodába. (Hotel Vela d’Oro***  https://www.veladorohotel.it/en/ )   (391 km)

2026. január 16-án pénteken egész napos kiállítás látogatás és részvétel a szakmai programokon. 

2026. január 17-én reggeli után indulás haza. Útközben szállás Szlovéniában a B&B Hotel Maribor UNI Hostel ( https://www.hotel-bb.com/en/hotel/maribor-uni-hostel ) szállodában. (623 km)
 
2026. január 18-án reggeli után indulás haza. Érkezés Békéscsabára 24-én az esti órákban. (535 km)

A kiutazás költségei: kb. 150.000.- Ft/fő, amelyből a Békés Vármegyei Kereskedelmi és Iparkamara (BVKIK) a rendezett tagsági jogviszonnyal rendelkező tagjai számára az MKIK Vállalkozásfejlesztési Projekt terhére 2 éjszaka reggelivel szállásköltséget és a szakmai tanulmányút útiköltségét finanszírozza.  A kiutazókat terhelő költségek: részvételi hozzájárulás kb 55.000.-Ft/fő a tranzit szállásokra, plusz kötelezően BBP biztosítás és az étkezések egyénileg.
Kérjük, hogy érdeklődés esetén keressék Szikszai Csaba osztályvezetőt a 30/7760302 telefonszámon, vagy a szikszai@bmkik.hu e-mail címen.

Jelentkezni a lenti jelentkezési lap kitöltésével lehet személyesen a Kamara Hunyadi téri irodaházában, a rendelkezésre álló helyek erejéig.

Békéscsaba, 2025. november 21.
					Tisztelettel:

								Tóth Zsolt
								 titkár s.k.


Jelentkezési lap

Alulírott ……………………….………………………………………………………………………………..… (vállalkozás neve, székhelye) szeretnék részt venni a BVKIK által a 
SIGEP RIMINI 2026
kiállítás szakmai kiutazásra Riminibe szervezett szakmai kiutazáson, és a részvétellel járó feltételeket magamra nézve kötelező érvényűnek tekintem. Elfogadom, hogy a jelentkezésem érvényességi feltétele a meghívóban foglalt feltételek maradéktalan és visszavonhatatlan elfogadása. A jelentkezési határidő: 2025. december 04, de a rendelkezésre álló helyek erejéig.
Kelt: ……………………………..……
	
 						……………………………………………..
							  cégszerű aláírás

